पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को मोगा में कोराेना के 112 नए मरीज सामने आए और 5 कोरोना मरीजों ने दम तोड़ दिया।कोरोना को लेकर प्रशासन के माथे की सिलवटें बढ़ने का कारण हर रोज 100 से ऊपर कोरोना के नए केसों का आना और हर रोज कोरोना मरीजों की मौत होना है। बुधवार को भी जिले में कोरोना के 112 नए केस आए और 5 कोरोना मरीजों की मौत हो गई है। नए आए मरीजों में 62 पुरुष्, 50 महिलाएं शामिल हैं। जिले में अब तक कोरोना से 5945 मरीज संक्रमित हो चुके हैं। गनीमत यह है कि जिले में कोरोना मरीजों के ठीक होने की गति भी तेज है।
बुधवार को 92 कोरोना मरीज ठीक होने से ठीक होने वालों की संख्या 4394 हो गई है। बुधवार को 5 करोना मरीजों की मौत होने से मरने वालों की संख्या 137 हो गई है। एक्टिव मामले 1414 हैं।
सेहत विभाग से मिली जानकारी अनुसार विभाग द्वारा अब तक 1 लाख 19 हजार 489 सैंपल जांच के लिए भेजे गए हैं, जिनमें से 91894 सैंपलों की रिपोर्ट निगेटिव आई है। इनमें से 728 सैंपलों की रिपोर्ट का विभाग को इंतजार है। बुधवार को विभाग ने 1162 नए सैंपल जांच के लिए भेजे हैं। कोरोना के हर रोज बढ़ रहे मामलों को लेकर चिंतित डिप्टी कमिश्नर संदीप हंस अधिकारियों से बैठक करते हुए जरूरी दिशा निर्देश दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn